Obukontanyo ne nampa bwe butoffaali obuyitibwa ""obutonniiya""(subatomic particles)ate obusannyalazo n'obukwaki(quarks) , obuzimba nampa ne konta, bwe buyitibwa obutinniiya(elementary particles) kubanga bwe busingayo obutini, si botono kyokka naye butini(they are not just small but they are very small ( tiny).

Okumanya ng’emizannyo egyo gyabanga mirungi ne Kabaka yennyini yagyenyigirangamu. Era waliwo emizannyo egimanyiddwa nti Kabaka anaalya eŋŋoma alina emizannyo gy’asooka okuzannya. Gamba, omuzannyo gw’ebirumbirumbi n’okuyigga. Abamu baalinga bamanyi n’okumeggana.

Okuyiiya omulamwa gw’Omulengera kibadde kintu kya byafaayo (the mind).Omulengera kiva mu kinnamakulu “omwoyo ogulengeza omuntu mu kumanya okwekusifu”. Omulengera guno gulina akakwate akatasattululwa n’obwongo omulengera guno mwe gusibuka. Omwoyo guno ogukulengeza mu bintu ebyekusifu toyinza kugulaba nga bw’olaba obwongo naye ekituuf kiri nti buli muntu kalimagezi alimu obusobozi bw’omulengera.

Mu ngeri y’emu amannya ga erementi agasinga obunji oluganda lugewoze mu lungereza era ka tugambe mu lulattini na lugereeki ne tugawa enjatula n’empandiika ey’oluganda. Erementi bbiri zokka ezibadde n’amannya mu luganda, zzaabu (gold) ne “kkalwe” (iron) ze zitewoleddwa mu mweso gw’oluganda kyokka obubonero bwazo okufaanana n’obulala bwonna tubwewoze era akabonero ka kkalwe kali “Fe” akava mu ky’olulattini “ferrum” n’akabonero ga Zzaabu “Au”.

Bw’oba osotta eggaali ng’olinnya akasozi osanga obuzibu kubanga oba osindika ekidduka ku mpalirizo ez’enjawulo ng’olinnya akosozi kyokka mu kudda wansi empalirizo zino ziba wansi.

Yagereesa nti kirabika waliwo empalirizo eviiriddeko ekibala ekyo okugwa wansi mu kifo ky’okudda waggulu. Empalirizo eno yagiyita “ensikirizo ennene”(big attraction) , “essikirizo”(gravitation).

Singa omuntu abeera n’amabwa mu bulago, addira ebikoola by'ebbombo n'abigatta wamu n'omwetango olwo n’abiyenga amazzi agavaamu bw'oganywa gawonya amabwa gano ag'omubulago.

Bbayo Ggaasi ge maanyi agava mu busa bw'ente zaffe ze tulunda awamu n'embizzi ko n'enkoko. Bw'oba nga okozesa enkola eyo, oba okendeeza akazito akateereddwa ku bibira byaffe nga kino kiviirako n'obutonde bw'ensi okwonooneka. Mu nsangi zino ebibira bitemeddwa enku ne zifuuka za kkekwa ate nga za bbeeyi nnyo, n'abantu ne beeyongera obungi n'osanga nga okuzifuna kibeera kizibu. Mu byalo byaffe eyo abantu bagenze bakaddiwa n'amaanyi ne gabaggwa; abazzukulu bwe bakulamu beeyunira mu bibuga olwo n'osanga nga okwetuusaako ebikozesebwa kifuuka kizibu.

Eng’enda (Velocity) n’emisinde (speed) miramwa egifaanagana ennyo kyokka eng’enda eba kipimo kya mbiro ng’olaga n’obwolekero (oludda ki ) ate emisinde kipimo kya mbiro zokka awatali kufa ku bwolekero. Singa tumanya nti omuvuzi avugira motoka ku km 45 buli saawa naye nga tetutegeezeddwa ludda ki, egyo giba misinde , teba ng’enda(velocity). Kyokka bw’oba otambulira ku km 45 buli ssaawa ng’oyolekedde obukiikaddyo, wano munnassomabuzimbe aba agamba nti eng’enda yo eri km 55 buli saawa okwolekera bukiikaddyo . Abagoba b’emmeeri ku mazzi n’abagoba b’ennyonyi bakozesa nnyo ebigendo (vectors) omuli okumanya eng’enda y’ekidduka.